Galizionario

O Galizionario, tamén denominado Galicionario, é a versión en galego do Wiktionary, un dicionario multilingüe de contido libre que forma parte dos proxectos da Fundación Wikimedia.

 Denominación 
Creado o 6 de maio de 2004, o nome Galizionario fíxose oficial o día 21 de decembro de 2004 mediante votación da comunidade:wikt:Wiktionary:Actualidade#2004. O 31 de decembro do mesmo ano pasou a chamarse Galizionario, incorporando o prefixo Gali- no seu nome como xa se viña facendo na Galipedia.

 Características 
O Galizionario recolle vocábulos en todas as linguas xunto coas súas traducións ao galego, sendo as entradas máis numerosas as que se refiren á definición de termos en lingua galega.

Presenta moitas características iguais a outras versións do Wiktionary:
 Diferenciación de maiúsculas e minúsculas iniciais.
 Estrutura das entradas como as dun dicionario.
 Presentación fixa dos datos, fornecendo categoría gramatical, etimoloxía, pronuncia (ficheiro de son e transcrición fonolóxica), definición de cada unha das acepcións, traducións a varias linguas, observacións de uso, táboas de flexión (conxugación ou declinación), palabras relacionadas, fraseoloxía etc.
 Organización en categorías das entradas segundo a súa lingua e categoría gramatical, o cal permite xerar automaticamente listaxes de palabras segundo estes parámetros.
 Listaxes de traducións bilingües, como é o caso do Dicionario Galego-Aragonés e o Dicionario Aragonés-Galego que tamén está no Biquizionario, o Wiktionary en aragonés.
 Remisións ó proxecto Wikipedia galego, a Galipedia, cando existe un artigo homónimo relacionado.
 Remisións a outros proxectos de Wiktionary.

Tamén, como outros proxectos de Wiktionary, presenta un importante uso de modelos, pois as entradas están moi estruturadas e fixadas.

É importante tamén que contén tamén entradas de carácter toponímico:wikt:Categoría:Toponimia, nalgunhas palabras presenta corpus fraseolóxicos:wikt:cabalo ou :wikt:chover, clasificación onomasiolóxica :wikt:Categoría:Entradas por significado e mesmo categorización dos fenómenos de evolución fónica dende a suposta etimoloxía:wikt:Categoría:Entradas por evolución fónica.

 Fitos 
miniatura|dereita|200px|Crecemento do número de entradas no Galizionario :wikt:Wiktionary:Actualidade
miniatura|dereita|200px|Linguas máis traducidas no Galizionario
A comezos de 2005, a versión en galego do Wiktionary era o terceiro dicionario da Fundación Wikimedia con máis entradas de todos os existentes naquel momento:en:Wiktionary:Wiktionary:Multilingual statistics#Ranking. O 20 de agosto do 2015 (data na que ocupaba o posto 44):m:Wiktionary acadaba as 44.867 páxinas, que contiñan máis de 55.700 entradas en 357 linguas; delas, máis de 19.600 eran do galego, pero tamén contaba cunhas 
8.220 do castelán:wikt:Categoría:Castelán, 
5.032 do italiano:wikt:Categoría:Italiano, 
3.664 do francés:wikt:Categoría:Francés, 
2.849 do inglés:wikt:Categoría:Inglés, 
1.732 do portugués:wikt:Categoría:Portugués, 
e outros idiomas, tanto da nosa contorna, como o 
latín:wikt:Categoría:Latín, o
catalán:wikt:Categoría:Catalán, o
vasco:wikt:Categoría:Vasco, ou o
alemán:wikt:Categoría:Alemán, 
como outras linguas máis afastadas, como o 
cheyenne:wikt:Categoría:Cheyenne, o
chinés:wikt:Categoría:Chinés ou o
suahili:wikt:Categoría:Suahili.
Esta cantidade de palabras convérteo nun dos máis grandes da escasa lexicografía galega de dicionarios en liña e dicionarios bilingües non dirixidos ó castelán.

Desde o 23 de febreiro de 2006, o sistema (en contraste coa Wikipedia) permite crear entradas tanto en minúsculas como en maiúsculas para facilitar o uso da grafía máis precisa en cada caso.

O Galizionario, do mesmo xeito que a Wikipedia, baséase no software wiki e publícase baixo a licenza GFDL.

 Notas 

 Véxase tamén 
 Outros artigos 
 Wikipedia
 Galipedia
 Fundación Wikimedia

 Ligazóns externas 
 Portada do Galizionario

Categoría:Wikimedia
Categoría:Dicionarios galegos
Categoría:Dicionarios en liña